gl en gl fr gl gl gl es pt en gl war gl es gl es gl es gl gl gl gl it gl gl es gl gl gl gl gl gl it en gl gl gl gl gl gl gl gl gl gl gl gl gl it gl gl gl gl gl en gl en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en es gl gl gl gl
A Xunta e o Consorcio Aeronáutico Galego suman esforzos para captar investimentos e completar as cadeas de valor deste sector en Galicia - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ A Xunta e o Consorcio Aeronáutico Galego suman esforzos para captar investimentos e completar as cadeas de valor deste sector en Galicia
A Xunta e o Consorcio Aeronáutico Galego suman esforzos para captar investimentos e completar as cadeas de valor deste sector en Galicia
Xul 29, 2021 | Sala de prensa | 0 comments
Conde explica que se trata dunha das 30 actuacións que recolle a Estratexia do Polo Aeroespacial de Galicia 2021-2025, xunto coa licitación para a selección de socios estratéxicos e tecnolóxicos que foi presentada esta mesma semana
Subliña que o marco deste traballo conxunto será o Polo Aeroespacial de Galicia co obxectivo de que a licitación teña impacto sobre as empresas tractoras e, nomeadamente, sobre as pemes
Vigo, 28 de xullo de 2021. O vicepresidente económico e conselleiro de Economía, Empresa e Innovación, Francisco Conde, avanzou hoxe que a Xunta, a través da Axencia Galega de Innovación (Gain), e o Consorcio Aeronáutico Galego van desenvolver un acordo de colaboración para identificar novas oportunidades de investimento e completar as cadeas de valor deste sector en Galicia.
Na súa intervención no marco da asemblea xeral do Consorcio Aeronáutico Galego, Conde explicou que se trata dunha das 30 actuacións que recolle a Estratexia do Polo Aeroespacial de Galicia 2021-2025, xunto coa licitación para a selección de socios estratéxicos e tecnolóxicos que foi presentada esta mesma semana ante representantes do sector e na que vai ser clave a fórmula da compra pública precomercial.
O vicepresidente económico apuntou que o marco deste traballo conxunto que van desenvolver a Xunta e o Consorcio Aeronáutico Galego será o Polo Aeroespacial de Galicia, co obxectivo, dixo, de que as 50 pemes que xa participaron con contratos no período anterior poidan continuar, e que a licitación teña impacto sobre as empresas tractoras e, nomeadamente, sobre as pequenas e medianas empresas do tecido produtivo galego.
Trátase, engadiu, de establecer sinerxías e oportunidades entre as diferentes empresas que forman parte do sector aeronáutico en Galicia e de seguir impulsando novos produtos, dixitalizando as nosas empresas e competindo no eido internacional.
“Rozas estanos permitindo que as grandes operadoras aeronáuticas estean investindo en Galicia pero ese investimento se ten que traducir tamén en crecemento, en oportunidades para que as pequenas e medianas empresas poidan seguir desenvolvendo os seus investimentos”, abondou Conde, que considerou que este acordo de colaboración vai ser determinante para que as iniciativas que se están a desenvolver no Polo Aeroespacial de Galicia cheguen ao conxunto do tecido produtivo.
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok